laion/Wikipedia-Exotic huggingface dataset:
הלן ג'ורג'

הלן ג'ורג' (באנגלית: Helen George; נולדה ב-19 ביוני 1984) היא שחקנית אנגלייה. היא מוכרת בעיקר מהופעתה בתפקיד טריקסי פרנקלין בסדרת הדרמה של ה-BBC "מיילדת". ב-2015 השתתפה בעונה ה-13 של תוכנית הריאליטי "Strictly Come Dancing" של ערוץ BBC One. בן זוגה בתחרות היה הרקדן הסלובני Alja Skorjanec, והם סיימו במקום השישי. הלן ג'ורג' נולדה בעיר ברמינגהאם. בראיון בעיתון "מטרו" ספרה שבילדותה רצתה להיות קופצת לרוחק, כמו גם רצתה להיות האישה הראשונה שמנהלת את מועדון הכדורגל אסטון וילה. בגיל 15 החליטה ג'ורג' שהיא רוצה לעבוד במחזות מוזיקליים, כשראתה הפקה של המחזמר "עלובי החיים". היא למדה בבית הספר התיכון לבנות אדגבסטון, ואחר כך למדה באקדמיה המלכותית למוזיקה בלונדון בלונדון ובבית הספר למשחק של ברמינגהאם. ג'ורג' למדה תיאטרון מוזיקלי באקדמיה המלכותית למוזיקה. כשבועיים אחרי שסיימה את התואר קיבלה את התפקיד הראשון שלה במחזה "האישה בלבן". היא הייתה זמרת ליווי של אלטון ג'ון במהלך סיור הופעות. היא הופיעה בין השאר בארנה של ומבלי ובאלברט הול. ג'ורג' לוהקה לתפקיד טריקסי בסדרה "מיילדת" של ערוץ BBC One המבוססת על ספר מאת ג'ניפר וורת'. בתחילה היא נבהלה מהאפשרות לעבוד עם שחקניות כמו פאם פריס וג'ני אגאטר. במסגרת התפקיד הוכשרה בטכניקות רפואיות שהיו מקובלות בשנות החמישים של המאה העשרים שכללו הסברים כיצד ליילד תינוק. בעונה הראשונה התאמנה בביתה יחד עם בעלה בדמות "האישה בהיריון", וכלב הטרייר שלהם שהיה "התינוק". ב-2012 הופיעה בארצות הברית בסיור לקידום הסדרה. עוד כיכבה ג'ורג' בווידאו קליפ של השיר "1901" של הזמרת בירדי. באוגוסט 2015 פורסם שג'ורג' תתחרה בעונה ה-13 של תחרות הריקודים " Strictly Come Dancing". בן זוגה בתחרות היה הרקדן המקצועי Alja Skorjanec. על אף שקבלה מהשופטים ניקוד גבוה, היא הודחה בשבוע ה-11 לתחרות וסיימה במקום השישי. בדצמבר 2012 התחתנה ג'ורג' עם השחקן אוליבר בוט. הם הכירו כששיחקו יחד בסדרה "מלון בבילון", אבל מערכת היחסים ביניהם החלה מספר שנים אחר כך. באוגוסט 2015 אישר נציג של ג'ורג' שבני הזוג נפרדים אחרי שלוש שנות נישואים. מדיה וקבצים בנושא הלן ג'ורג' בוויקישיתוף הלן ג'ורג', ברשת החברתית אקס (טוויטר) הלן ג'ורג', ברשת החברתית אינסטגרם הלן ג'ורג', במסד הנתונים הקולנועיים IMDb (באנגלית) George, Helen. "@helen_george". Twitter. נבדק ב-6 בספטמבר 2015. {{cite web}}: (עזרה) "Helen George: Call The Midwife is bringing family drama back to TV". Metro. 10 בינואר 2013. נבדק ב-17 במרץ 2013. {{cite news}}: (עזרה) Marshall, Denise (11 בפברואר 2003). "Call The Midwife has started a baby boom but not for me, admits Helen George". Daily Express. נבדק ב-17 במרץ 2013. {{cite news}}: (עזרה) Woods, Judith (13 בינואר 2013). "Exclusive interview: By George, she's got it!". Daily Mail. נבדק ב-17 במרץ 2013. {{cite news}}: (עזרה) Birdy - 1901 (Official Music Video) "Born to boogie, it's Helen George!". BBC. Debnath, Neela (5 בספטמבר 2015). "Strictly Come Dancing 2015: Ola Jordan joins Olympian Iwan Thomas as couples unveiled". Sunday Express. נבדק ב-6 בספטמבר 2015. {{cite news}}: (עזרה) "Strictly contestant Helen George splits up from husband Oliver Boot following three years of marriage". Daily Mail.
ואסל טאהא

ואסל טאהא (בערבית: واصل طه, תעתיק מדויק: ואצל טה) (נולד ב-24 באפריל 1952) הוא איש ציבור שכיהן כחבר הכנסת מסיעת בל"ד בכנסות ה-16 וה-17. נבחר במרכז המפלגה כיו"ר מפלגת בל"ד. לקראת הבחירות לכנסת ה-14 שובץ כנציג בל"ד במקום השישי ברשימת חד"ש-בל"ד לכנסת ה-14, אך לא נכנס לכנסת. בכנסת ה-17 כיהן טאהא כחבר בוועדה לקידום מעמד האישה, בוועדת העבודה, הרווחה והבריאות ובשדולה המוניציפלית בכנסת. ביולי 2006 עורר שערורייה בעקבות התבטאותו בצ'אט שקיים באינטרנט, בו ענה לשאלות גולשים, ואמר כי "פגיעה באזרחים היא אופציה קלה. האפשרות השנייה היא האופציה הצבאית, שבמסגרתה מוקמת יחידה צבאית מההתנגדות כדי לפרוץ למחנה צבאי, להתעמת עם החיילים, להילחם עמם ולקחת את החיילים ואת הכיבוש בשבי". בעקבות דברים אלו הגיש חבר הכנסת אפי איתם תלונה במשטרה על בגידה כנגד טאהא. טאהא טען כי דבריו הוצאו מהקשרם וכי לא היה בהם משום קריאה לפגיעה בצה"ל. עם זאת, הוא לא חזר בו מעמדתו כי פעולות נגד מטרות צבאיות הן לגיטימיות במסגרת המאבק הפלסטיני. במהלך כהונתו בכנסת יזם תיקון בחוק ביטוח בריאות ממלכתי המעגן את זכאותם של ילדים אוטיסטים לקבלת טיפולים מידי פיזיותרפיסט, קלינאי תקשורת ומרפא בעיסוק. כן היה בין יוזמי החוקים שביטלו את איחודי הרשויות בשגור ובעיר הכרמל. ב-13 בדצמבר 2008, סמוך לבחירות לכנסת השמונה עשרה, הודיע טאהא על פרישתו מהכנסת כדי "לאפשר לאחרים לומר את דברם". מעט מאוחר יותר, ב-17 בדצמבר, בחרה מפלגת בל"ד בטאהא ליו"ר המפלגה, המנהיג הראשון שנבחר למפלגה לאחר שמייסד המפלגה עזמי בשארה ברח מישראל. בבחירות עצמן הוצב במקום ה-104 הסמלי ברשימת בל"ד לכנסת. טאהא הוא תושב כפר כנא, נשוי ואב לארבעה. הוא בעל תואר ראשון בלימודי המזרח התיכון מאוניברסיטת חיפה. בטרם היבחרו לכנסת כיהן כראש המועצה המקומית בכפרו. ואסל טאהא, באתר הכנסת (לגרסה בערבית) ואסל טאהא, באתר כנסת פתוחה שרון רופא אופיר, ח"כ טאהא פורש: אפשר לתרום גם בלי כסא, באתר ynet, 13 בדצמבר 2008 רשימת המועמדים לכנסת השמונה עשרה לפי חוק הבחירות לכנסת, ילקוט הפרסומים 5909, תשסט, 29 ביונאר 2009, עמ' 2092 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
אוליבר סיפל

אוליבר סיפל (באנגלית: Oliver Wellington "Billy" Sipple;‏ 20 בנובמבר 1941 – 2 בפברואר 1989) היה חייל מארינס מעוטר, יוצא מלחמת וייטנאם. בספטמבר 1975 סיכל התנקשות בחייו של נשיא ארצות הברית, ג'רלד פורד. סיפל היה חייל מארינס, שירת במלחמת וייטנאם, גר בסן פרנסיסקו עם בן זוג ועבד בעבודות מזדמנות, בהן ברמן. ב-22 בספטמבר 1975 נורה הנשיא פורד בסן פרנסיסקו על ידי שרה ג'יין מור. מור החטיאה כי הכוונות של האקדח, שאותו קנתה באותו יום, לא היו מאופסות. כשעמדה לירות את היריה השנייה קפץ עליה אוליבר סיפל, הסיט את ידה והכדור שנורה לא פגע בנשיא. אדם אחד נפצע מריקושט. סיפל היה ידוע כהומוסקסואל בקרב הקהילה הגאה של סן פרנסיסקו, אך איש מבני משפחתו או מחבריו לעבודה לא ידע שהוא הומו. העיתונאים שסיקרו את סיכול ההתנקשות בנשיא גילו את דבר זהותו המינית. סיפל לא רצה שסיפורו יסוקר ולא רצה להתפרסם בתור מציל הנשיא, כדי למנוע פרסום זהותו המינית. מספר עיתונאים וכן הרווי מילק, הפעיל לזכויות הקהילה הגאה, עשו לסיפל אאוטינג. מילק הסביר זאת בכך ש"הציבור צריך לדעת שהומואים הם לא רק מתאבדים מאחורי דלתות סגורות ואנסי ילדים [מילק לא התכוון לומר שהם כאלה. הוא רק התכוון לדימוי השלילי שלהם] אלא גם גיבורים". העיתונאי הרב קאן (אנ') טען שבחשיפת זהותו המינית של סיפל יש הוכחה לכך שהומוסקסואלים אינם "חלשים ולא-גיבורים מטבעם", כפי שרווח בדימויים הציבורי. סיפל תבע את מילק וכן מספר אנשי תקשורת בשל חשיפת זהותו. הוא טען שלא משפחתו ולא מעסיקיו לא ידעו שהוא הומו, והחשיפה פגעה בו מול משפחתו וגרמה לפגיעה בו במקום עבודתו. הוא הפסיד בכל תביעותיו. לימים עלה במשקלו בצורה מופרזת, הגיע למשקל 140 קילו, הפך לאלכוהוליסט, סבל מסכיזופרניה (אם כי ייתכן שאת ההידרדרות במצבו הנפשי אפשר לייחס לשירותו במלחמת וייטנאם) ומת מסיבוכים של דלקת ריאות בגיל 47. נקבר בבית הקברות הלאומי שער הזהב. כשמת סיפל, שלח פורד מכתב תנחומים למשפחה. לימים נטען שהסיבה לכך שפורד לא הזמין את סיפל אל הבית הלבן אלא רק כתב לו מכתב הוקרה, הייתה זהותו המינית. בשנת 2001 הכחיש זאת פורד בתוקף. אוליבר סיפל, באתר "Find a Grave" (באנגלית)
רנו ז'יוואקאטר

רנו ז'יוואקאטר (בצרפתית: Renault Juvaquatre) היא מכונית משפחתית קטנה בעלת גוף קונכי, בגרסאות: סדאן, קופה, סטיישן ומסחרית (ואן). "רנו ז'יוואקאטר" היא מתוצרת יצרנית הרכב הצרפתית רנו אשר יוצרה בין השנים 1937–1960. סך הכול יוצרו 252,604 יחידות המעצב לואי רנו, שעמד מאחורי תכנון ועיצוב הז'יוואקאטר התמקד בלקוחות חדשים שקודם לא רכשו מכוניות שיוצרו על ידי חברת רנו. היה דמיון רב בין דגם הז'יוואקאטר לדגם ה"אופל אולימפיה" הגרמני. הרנו ז'יוואקאטר הוצגה לראשונה בתערוכת הרכב של פריז בשנת 1937. גוף הפלדה היה מרותך לתוך פלטפורמת השלדה. הפנסים שולבו לתוך גוף הרכב. יצור הז'יוואקאטר צומצם משמעותית בתקופת מלחמת העולם השנייה. מתחרי הדגם היו הסימקה 8 ופיג'ו 202, אשר יוצרו גם כן בצרפת. 2 דלתות - סדאן 4 דלתות - סדאן (מאפריל 1939) 2 דלתות - קופה (1939–1946) 2 דלתות - ואן (מסחרית) 4 דלתות - סטיישן (הושקה בשנת 1957 בשם Daufinoisse) רנו ז'יוואקאטר סטיישן (Daufinoisse) רנו ז'יוואקאטר, גרסת ואן, 2 דלתות (Daufinoisse) רנו ז'יוואקאטר, שנת 1939, 2 דלתות רנו ז'יוואקאטר גרסת 4 דלתות רנו ז'יוואקאטר, שנת 1946, 4 דלתות רנו ז'יוואקאטר גרסת 4 דלתות רנו ז'יוואקאטר סטיישן, 2 דלתות (Daufinoisse) רנו ז'יוואקאטר סטיישן, 2 דלתות (Daufinoisse) רנו ז'יוואקאטר, גרסת ואן, 2 דלתות (Daufinoisse) רנו ז'יוואקאטר גרסת 2 דלתות מדיה וקבצים בנושא רנו ז'יוואקאטר בוויקישיתוף ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
בחוץ. לפני הדלת.

בחוץ לפני הדלת הוא מחזה שנכתב בשמונה ימים על ידי הסופר הגרמני וולפגנג בורכרט. ההנחה היא שהיצירה חוברה בין סתיו 1946 לינואר 1947. ב-13 בפברואר 1947 היא שודרה לראשונה כתסכית ברדיו הצפון-מערבי (Nordwestdeutscher Rundfunk), ובעקבותיו התקיימה הצגת הבכורה של היצירה כמחזה לבמה ב-21 בנובמבר 1947 בתיאטרון הקאמרי של המבורג (Hamburger Kammerspiele). המחזה נותר בצד טקסטים קצרים בפרוזה יצירתו העיקרית של וולפגנג בורכרט, שנפטר יום אחד לפני הצגת הבכורה בגיל 26. במרכז העלילה ניצבת דמותו של בקמן, החייל הגרמני השב לביתו, שלאחר שלוש שנים בשבי שוב אינו מצליח להיקלט בחברה, המדחיקה את המלחמה ואת האידאולוגיה הנציונל-סוציאליסטית. השיבה הביתה, לה ייחל בקמן בחום משך תקופה כה ארוכה, הופכת לגביו לאכזבה מרה ולחווייה מנכרת. ובמקום שמחת ההתראות המחודשת הוא מתענה ברגשות אשם מהם לא עולה בידו להשתחרר. בתחנות אותן הוא עובר בחיפושיו אחר מקום בחברה הבתר-מלחמתית מציב בקמן תביעות למוסריות ולאחריות בפני דמויות ייצוגיות שונות, וביניהן גם אלוהים והמוות. בסופו של דבר הוא מוצא את עצמו מנודה מהחברה ואינו זוכה למענה על שאלותיו. הן השידור הרדיופוני והן הבכורה הבימתית של בחוץ לפני הדלת – לרבות כותרת המשנה "מחזה שאף תיאטרון אינו מעוניין לשחק ושום קהל אינו מעוניין לראות" – היו להצלחות ענקיות והפכו את בורכרט הבלתי מוכר למפורסם. רבים מבני דורו יכלו להזדהות עם גורלו של בקמן. מחזהו של בורכרט נתפס כזעקה של הדור הצעיר ששתק עד אז, ונחשב עד היום לאחד מהמחזות הבתר-מלחמתיים החשובים ביותר. המחזה עולה בהפקת בכורה בעברית ב-8 במרץ 2017 בתיאטרון תמונע, כשהוא נושא את הכותרת המתורגמת המקורית בחוץ לפני הדלת הבמאי מתיאס גהרט כבר ביים את המחזה קודם לכן בתיאטרון קרפלד-מנכנגלאדבאך ב-2014. בהפקה הישראלית, המתבססת באורח הדוק על תפיסתו המקורית של גהרט, עבד הבמאי עם השחקנים הישראליים של תיאטרון תמונע. התרגום העברי של גד קינר (קיסינגר) למחזה הוזמן ונתמך על ידי מכון גתה ישראל. בגרמניה בלבד הועלה בחוץ לפני הדלת מאז 1947 למעלה מ-350 פעם בתיאטראות שונים, ותורגם לכ-40 שפות. המחזה הוצג במרכזי תיאטרון חשובים באירופה, יפן, וארצות הברית, והוצא לאור במהדורת כיס תחת הכותרת בחוץ לפני הדלת וסיפורים נבחרים", שנמכרה ביותר מ-2,25 מיליון עותקים. איתן בלום, ההצגה שתגרום לכל ישראלי להזדהות עם חייל בצבא הנאצי, באתר הארץ, 16 במרץ 2017 תיאטרון: בחוץ לפני הדלת - Goethe-Institut Israel, באתר www.goethe.de Draußen vor der Tür – Theater Krefeld Mönchengladbach, theater-kr-mg.de (בגרמנית) (ארכיון) Verzeichnis der Auffuehrungen von Draußen vor der Tür, www.borchertgesellschaft.de (בגרמנית) Die Stimme der Kriegskinder verstummte vor 60 Jahren: - WELT, DIE WELT
רנו ויוה ספורט

רנו ויוה ספורט (בצרפתית: Vivasport) היא מכונית מנהלים, 6 צילינדרים, מתוצרת יצרנית הרכב הצרפתית רנו אשר יוצרה בין השנים 1933–1938. בדצמבר 1934 הוצגה גרסה משודרגת, (נפח המנוע הוגדל ל-4,085 סמ"ק), אשר יוצרה עד פברואר 1938. מחיר הרנו ויוה ספורט בהשקתה היה 35,000 פרנק צרפתי לגרסת 4 דלתות סדאן. לרנו ויוה ספורט שני סוגי דגמים, סדאן 4 דלתות וקופה-קונברטיבל 2 דלתות. סך הכול יוצרו 4,917 יחידות לשני הדגמים יחדיו. גרסת "YZ1" - מנוע 3,620 סמ"ק, המפיק 80 כ"ס, (מהירות שיא - 125 קמ"ש), (יוצר מיולי 1933 - אוקטובר 1933), יוצרו 21 יחידות גרסה "YZ2" - יוצר בין ספטמבר 1933 לאוקטובר 1934, יוצרו 2,172 יחידות גרסה "YZ4" - יוצר בין ספטמבר 1934 לאפריל 1935, יוצרו 1,028 יחידות גרסה " ACM 1", יוצרו 1,007 יחידות (מהירות שיא - 130 קמ"ש), (יוצר בין דצמבר 1934 - לספטמבר 1935). מחיר היחידה בהשקתה היה 32,400 פרנק צרפתי, לדגם סדאן 4 דלתות. גרסה "סוג BCT1", מנוע 4,085 סמ"ק, המפיק 95 כ"ס, יוצרו 82 יחידות, (יוצר מאוקטובר 1936 - פברואר 1937). גרסה "סוג BCY1", יוצרו 426 יחידות, (יוצר מפברואר 1937 - ספטמבר 1937). גרסה "סוג BCY2", יוצרו 181 יחידות, (אוקטובר 1937 - פברואר 1938). רנו ויוה ספורט, גרסת קופה (גג נפתח) רנו ויוה ספורט, גרסת קופה (גג נפתח) רנו ויוה ספורט, גרסת קופה (גג נפתח) מדיה וקבצים בנושא רנו ויוה ספורט בוויקישיתוף
בריסטול 408

בריסטול 408, (Bristol 408) - היא מכונית קופה יוקרתית, 2 דלתות, מתוצרת יצרנית המכוניות הבריטית בריסטול אשר יוצרה בין השנים 1963–1966. בסך הכל יוצרו 83 יחידות, אשר אופיינו על ידי מנוע V8 של חברת קרייזלר. חברת "בריסטול" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה. בריסטול 408 היה הדגם השני שיוצר על ידי חברת בריסטול לאחר שנפרדה מחברת התעופה בריסטול אירופליין. תאוצת הבריסטול 408 : 0-97 קמ"ש - 9.2 שניות. בריסטול 400 בריסטול 401 בריסטול 402 בריסטול 403 בריסטול 404 בריסטול 405 בריסטול 406 בריסטול 407 בריסטול 409 בריסטול 410 בריסטול 411 בריסטול 412 בריסטול 603 בריסטול פייטר היסטורית מכוניות בריסטול (באנגלית) בריסטול 408 - נתונים טכניים (באנגלית) מדיה וקבצים בנושא בריסטול 408 בוויקישיתוף
ממשלת האימפריה הרוסית

ממשלת האימפריה הרוסית הייתה גוף הביצוע העליון במדינה שהוקמה ב-8 בספטמבר 1802 בשם ועדת השרים של האימפריה הרוסית (ברוסית: Комитет министров Российской империи, או Комитетъ министровъ Россійской Имперіи ברוסית שלפני המהפכה) והייתה אחראית לתיאום וניהול משרדי הממשל שהוקמו באותה עת ברפורמה הממשלתית של אלכסנדר הראשון. ב-19 באוקטובר 1905 קיסר האימפריה הרוסית ניקולאי השני חתם על צו לפיו הוועדה שינתה שמה למועצת השרים (ברוסית: Совет министров Российской империи) ושרי המדינה חויבו לדווח ליושב ראש המועצה על פעילות משרדיהם. קודם לכן, ועדת השרים לא ערכה ישיבות סדירות ואלה נערכו רק בנוכחות הצאר ולפיכך והיו תלויות בהחלטות הצאר. סמכויות הממשלה הורחבו והיא הפכה בפועל לגוף של הרשות המבצעת. לאחר מהפכת פברואר 1917 המועצה הוחלפה על ידי ממשלת המעבר. משנת 1905 הייתה הממשלה לגוף ניהול עיקרי במדינה ובראשה עמד יושב ראש מועצת השרים. מועצת השרים כללה: שר פנים שר אוצר שר תחבורה שר חוץ שר משפטים שר המלחמה שר חינוך שר חצר משק הצאר שר הצי שר מסחר ותעשייה שר האדמות (עד 1915 — מפקד עליון לאדמות) מבקר המדינה ראש הסינוד הקדוש יושב ראש ועדת השרים היה למעשה תוארו הרשמי של ראש ממשלת רוסיה באותם ימים. עד שנת 1810 כל ישיבות הוועדה נערכו בנוכחות הצאר, בשנת 1810 קנצלר האימפריה הרוסית ניקולאי רומיאנצב מונה לנציג הצאר בוועדה ושנתיים לאחר מכן הוועדה הפכה לחלק מהמועצה המדינית. משנת 1905 ליושב ראש מועצת השרים ניתנו סמכויות רבות יותר וישיבות הממשלה נערכו בתדירות גבוהה יותר וללא צורך בנוכחותו של הצאר. Государственность России. М., 2001, кн. 4, стр. 136—139. בשנים 1731-1741 התקיים אומנם קבינט השרים של האימפריה הרוסית, אך פעל בעיקרו כגוף ייעוץ לצאר
רנו קולוראל

רנו קולוראל (בצרפתית: Renault Colorale) היא מכונית בינונית, שיוצרה במספר תצורות, בעלת מנוע 4 צילינדרים. הקולוראל מתוצרת יצרנית הרכב הצרפתית רנו אשר יוצרה בין השנים 1950-1957. לרנו קולוראל מספר תצורות: 4 דלתות סטיישן, 2 דלתות סטיישן, מסחרית 2 דלתות וטנדר\משאית קלה 2 דלתות. כמו כן, דגם המיועד לשימוש כמונית. רנו קולוראל, שנת 1950 סטיישן לוגו חברת רנו על דגם רנו קולוראל רנו קולוראל בגרסת טנדר רנו קולוראל בגרסת כבאית (משאית קלה) של שרותי הכיבוי רנו קולוראל סטיישן רנו קולוראל רנו קולוראל 1952-1957 מדיה וקבצים בנושא רנו קולוראל בוויקישיתוף רנו Colorale רנו Colorale (Renault Colorale - Klassiekerweb)
רנו פרגאט

רנו פרגאט (בצרפתית: Renault Frégate) היא מכונית משפחתית בתצורת סדאן ובעלת 4 צילינדרים. הדגם מתוצרת יצרנית הרכב הצרפתית רנו אשר יוצר בין השנים 1951–1960. הרנו פרגאט הוצגה ב-30 בנובמבר 1950 בפני עיתונאים, אבל הושקה רשמית בנובמבר 1951. סך הכל יוצרו מדגם זה 180,463 יחידות. בשנת 1956 הוצגה גרסת הסטיישן אשר נקראה רנו דומיין. בשנת 1952 יוצרו 10,342 יחידות, בשנת 1953 יוצרו 27,878 יחידות ובשנת 1954 יוצרו 27,221 יחידות. שארל דה גול, נשיא צרפת לשעבר, השתמש בסוף שנות ה-50 של המאה ה-20 ברנו פרגאט כרכב שרד (מודל 1957 עם בסיס גלגלים מוארך), לצד סיטרואן DS. רנו פרגאט (תמונה מספר 1) רנו פרגאט, רכב שרד של נשיא צרפת משנת 1957 (תמונה מספר 2) מבט לתא הנהג מבט למושב הקדמי לוגו חברת רנו על דגם רנו פרגאט משנת 1953 רנו פרגאט משנת 1956 רנו פרגאט רנו פרגאט (בצרפתית) מדיה וקבצים בנושא רנו פרגאט בוויקישיתוף FrégateRenault Frégate : Essai רנו פרגאטFrégate, la berline maudite de la régie Renault - Le Monde רנו Frégate Renault Frégate (1951-1960) רנו פרגאט, רכב שרד של נשיא צרפת משנת 1957 – ראו תמונה מספר 2 ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
רנו דומיין

רנו דומיין (בצרפתית: Renault Domaine) היא סטיישן 4 צילינדרים, מתוצרת יצרנית הרכב הצרפתית רנו אשר יוצרה בין השנים 1956–1960. הרנו דומיין נבנתה על בסיס הרנו פרגאט המשפחתית והחליפה את הרנו דומיין. רנו דומיין רנו דומיין רנו דומיין - מבט לתא הנהג ולוח מחוונים רנו דומיין מדיה וקבצים בנושא רנו דומיין בוויקישיתוף רנו דומיין, סרטון באתר יוטיוב רנו Domaine רנו Domaine - תמונות רנו Domaine - תמונות רנו דומיין - תמונות רנו דומיין רנו דומיין uniquecarsandparts.com.au/car_info_renault_domaine רנו דומיין (RENAULT FRÉGATE DOMAINE : UN BREAK... ET BIEN PLUS) רנו דומיין zorgblogauto.canalblog ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
פני פריצקר

פני סו פריצקר (באנגלית: Penny Sue Pritzker; נולדה ב-2 במאי 1959) היא אשת עסקים יהודייה-אמריקאית, שכיהנה כמזכירת המסחר של ארצות הברית בקבינט של נשיא ארצות הברית ברק אובמה. פריצקר הייתה האדם העשיר ביותר בממשל אובמה והונה נאמד נכון לפברואר 2017 בכ-2.4 מיליארד דולר, מקום 277 ברשימת עשירי ארצות הברית. פני פריצקר נולדה בשיקגו, אילינוי, בתם של סו (לבית סנדל) ודונלד פריצקר. אביה היה איש עסקים ובן למקימי רשת המלונות הייאט. משפחתה של פריצקר היא מהמשפחות האמידות בארצות הברית, והיא שולטת בחברת המכולות טריטון קונטיינר אינטרנשיונל. פריצקר גדלה והתחנכה בשיקגו. היא קיבלה תואר בכלכלה מאוניברסיטת הרווארד בשנת 1981 ובשנת 1985 קיבלה פריצקר תואר JD במשפטים ותואר MBA מאוניברסיטת סטנפורד. בשנת 1987, ייסדה פריצקר פרויקט מגורים תחת חסותה של רשת המלונות היאט, המספק דיור יוקרתי לקשישים כחלופה לסיעוד. בשנים 1994-1991 כיהנה פריצקר כיו"ר בנק סופריור באילינוי. בשנת 1998 נמנתה עם מייסדי חברת "The Parking Spot", הפועלת בתחום הפעלת חניונים בנמלי תעופה שונים בארצות הברית. לפריצקר קשר ידידותי עם ברק ומישל אובמה שתחילתו בשנת 1990. כאשר הוא היה מרצה מן החוץ באוניברסיטת שיקגו, אובמה ומשפחתו התארחו לעיתים תכופות בבית ההארחה של פריצקר בימת מישיגן. פריצקר כיהנה כיו"ר המטה לגיוס כספים עבור אובמה, שרשם שיא בגובה התרומות שגויסו אי פעם לקמפיין לנשיאות. נוסף על כך, פריצקר תרמה כמעט חצי מיליון דולר למועמדים דמוקרטיים אחרים מאז הבחירות לנשיאות ארצות הברית 2000. ב-2013 בחר בה אובמה לתפקיד מזכירת המסחר של ארצות הברית, תפקיד שבו כיהנה במשך שלוש שנים. פריצקר נשואה לבריאן טרוברט ואם לשניים. אחיה הוא מושל אילינוי ג'יי. בי. פריצקר. מדיה וקבצים בנושא פני פריצקר בוויקישיתוף פני פריצקר, ברשת החברתית אקס (טוויטר) פני פריצקר, באתר מחלקת המסחר של ארצות הברית (באנגלית) פני פריצקר באתר פורבס רן דגוני, ‏ברק אובמה בחר בפני פריצקר משיקאגו כשרת המסחר בממשלו, באתר ‏מאקו‏, 20 בנובמבר 2008 רויטרס, מינויי אובמה: תורמת לקמפיין וחבר לכיתה, באתר TheMarker‏, 2 במאי 2013
קא-פאו

קא-פאו (מאנגלית: Right Now Kapow) היא סדרת אנימציה המשודרת ב-דיסני XD החל מה-19 בספטמבר 2016. הסדרה עלתה בערוץ דיסני ישראל ב-19 בפברואר 2017. הסדרה כוללת שלל מערכונים והרפתקאות בכיכובם של כלב, ממתק, גלידה, יהלום, צמח וירח. ב-10 במאי 2017 נודע כי הסדרה לא תמשיך לעונה שנייה. הסדרה הסתיימה ב-31 במאי 2017. "קא-פאו", במסד הנתונים הקולנועיים IMDb (באנגלית) "קא-פאו", באתר Rotten Tomatoes (באנגלית) "קא-פאו", במיזם "אישים" לתיעוד היצירה הישראלית Amidi, Amid (20 ביוני 2014). "Warner Bros. and Disney Team Up For Their First Series 'Right Now Kapow'—And It Looks Like This". Cartoonbrew.com. נבדק ב-4 בספטמבר 2016. {{cite web}}: (עזרה) disneychannelil ״קא פאו״ - מתחילים ביום ראשון ב19:30 Right Now Kapow News & Discussion thread עד שידורו בישראל, כל פרק ייכתב בשמו המקורי באנגלית
אופיר כהן (רב)

הרב ד"ר אופיר יחזקאל כהן (נולד בשנת 1968) הוא מייסד ישיבת ההסדר בעיר אשקלון. לשעבר ראש מנהלת תנופה, ראש הגרעין התורני באשקלון, מנהל בית ספר תיכון אמי"ת בקריית מלאכי, ראש אולפנת בני עקיבא באבן שמואל ומנהל המדרשה בגוש קטיף. נולד וגדל ברוממה בירושלים. למד בישיבת חורב והמשיך לישיבת מרכז הרב, שם למד במשך חמש שנים, מתלמידי הרב אברהם אלקנה שפירא. במהלך שנים אלו נישא לנגה. בעל הסמכה לרבנות ותואר שלישי בחינוך. הגיע לכפר דרום בשנת 1989 והיה מהמשפחות הראשונות במקום. היה איש התיישבות בכפר דרום במשך כ-15 שנים כולל תפקידים של יו"ר מזכירות, דובר היישוב וחבר מליאת המועצה בגוש קטיף. שירת בצה"ל כרב צבאי והגיע לדרגת רב-סרן במילואים. בשנים 1995–2009 שימש כמנהל בית ספר תיכון אמי"ת בקריית מלאכי וראש אולפנת בני עקיבא באבן שמואל וכמנהל המדרשה ליהדות וידיעת הארץ בגוש קטיף. בבחירות לכנסת השמונה עשרה שנערכו ב-2009 שובץ כהן במקום התשיעי ברשימת הבית היהודי, אך לא נבחר לכנסת. לאחר הבחירות עד שנת 2011 שימש כיועץ שר המדע, דניאל הרשקוביץ, שעמד בראש ועדת השרים לסיוע למפוני גוש קטיף. בדצמבר 2011 מונה לראש מנהלת תנופה, העוסקת בטיפול ושיקום מפוני גוש קטיף. החליף בתפקידו את בנצי ליברמן. תפקיד זה היה בתוקף עד לסגירת המנהלת באמצע 2013. כיום גר באשקלון ומראשי הגרעין התורני "אורות אשקלון" בעיר ומרבני צהר. ממקימי ישיבת ההסדר בעיר. מנהל מרכז תורה ומדינה שביישוב ניצן. הרב כהן נשוי לנגה ואב לעשרה ילדים, מתגורר באשקלון. משפחתו פרצה לתודעה הציבורית לאחר הפיגוע באוטובוס הילדים ב-20 בנובמבר 2000, בו נפצעו שלושה מילדיו באורח קשה ואיבדו את רגליהם, לאחר שמחבלים הניחו מטען תופת ופוצצו את האוטובוס שבו נסעו לבית הספר. ערך את הספר 'כפר דרום לדורותיו' – יחד עם הרב אברהם שרייבר, 181 עמ'. תשנ"ה. כמו כן, את הספר 'חיל עם ומדינה: מקורות לעיון ולימוד בנושאי צבא, חברה, שלטון ומדינה'. רגלי מבשר: פרקי אמונה והתמודדות, כפר דרום, מדרשת התורה והארץ, תשס"ג מדיה וקבצים בנושא אופיר כהן בוויקישיתוף הקב"ה לא יכה פעמיים: ריאיון עם הרב אופיר ונגה כהן, אתר nrg. שלושת ילדיו נפצעו קשה בפיגוע אוטובוס הילדים, וכמה שנים אחר כך הוא גורש מביתו בכפר דרום יחד עם בני קהילתו- אחד משלהם, ראיון בעיתון בשבע. ראיון, באתר אשקלון פוסט. 2018 עוזי ברוך, הרב ד"ר אופיר כהן - ראש מנהלת תנופה, באתר ערוץ 7, 1 בדצמבר 2011 שיעוריו בערוץ מאיר. הרב אופיר כהן באתר סרוגים הרב אופיר כהן באתר כיפה שיעוריו בערוץ יוטיוב סיור בישיבת ההסדר 'אורות אשקלון', ראיון באתר אשקלון נט. מאמר תורני באתר מכון התורה והארץ. ספריו באתר הספרייה הלאומית כתבות על הרב אופיר כהן, באתר ערוץ 7 עוזי ברוך, הרב ד"ר אופיר כהן - ראש מנהלת תנופה, באתר ערוץ 7, 1 בדצמבר 2011 איציק וולף, עוזר השר הרשקוביץ מונה לראש מינהלת תנופה, באתר News1 מחלקה ראשונה, 1 בדצמבר 2011
ארז כהנא

ארז כהנא (נולד ב-7 בנובמבר 1977) הוא שחקן ישראלי. ארז כהנא נולד בתל אביב וגדל בחולון, למד בבית ספר לאומנויות "תלמה ילין" במגמת תיאטרון. בצה"ל שירת כחובש קרבי ומדריך חובשים. הוא בוגר בית הספר למשחק של סמינר הקיבוצים. במהלך לימודיו הצטלם לסרט הטלוויזיה "יוסי וג'אגר" ולסדרת הטלוויזיה "שבתות וחגים". כהנא שיחק בתיאטרון הקאמרי כעשר שנים בהצגות "משחקים בחצר האחורית", "השיבה לחיפה", "ג'וני הלך", קיזוז" ,"יומן חוף ברייטון", "קומדיה של טעויות", "בעל למופת" ,"זהר" ,"הבדלה". ב-2010 כהנא שיחק ב"עזרה ראשונה", סרטו הקצר של ירדן כרמין. הסרט היה מועמד לפרס דקל הזהב בקטגוריית סרטים קצרים בפסטיבל קאן וזכה בפרס וולג'ין לסרט קצר בפסטיבל הקולנוע ירושלים. כהנא זכה בפרס השחקן בפסטיבל Capalbio Cinema באיטליה. כהנא עשה תרגום ועיבוד למחזה "תמונות מחיי גירושין" (נקרא גם "דואט על הספה") מאת מארק קאמולטי ושיחק בו ב-2011. משחק מזה שבע עונות בהצגה "בית הרוחות", המציגה כל פעם בתיאטרון אחר באיטליה. כהנא שיחק בסדרות הטלוויזיה "הכל דבש", "עד החתונה", "פולישוק" ו"החברים של נאור". הופיע בפרסומות רבות, משמש כמדבב ומקריין. הנחה את תוכנית הרדיו "הפוכים" ברדיו מהות החיים. הגיש פינה ב־ynet בשם "פרשה ברגע", בה שוחח על פרשת השבוע. כהנא נשוי ואב לארבעה ילדים. ארז כהנא, במיזם "אישים" לתיעוד היצירה הישראלית ארז כהנא, במסד הנתונים הקולנועיים IMDb (באנגלית) ארז כהנא, באתר "אידיבי", מאגר הידע העברי לקולנוע ישראלי ועולמי ארז כהנא באתר של זהר יעקובסון ארז כהנא באתר תיאטרון הקאמרי